ועדת החוקה, חוק ומשפט, כנסת 18, פרוטוקול מספר 143, 2010-01-19 09:00

דוד רותם: אני מתכבד לפתוח את ישיבת ועדת החוקה, חוק ומשפט.

דוד רותם: אנחנו עוסקים בהצעת חוק הפסקת הליכים ומחיקת רישומים בעניין תוכנית ההתנתקות, התשס"ח-2008.

דוד רותם: אנחנו עוסקים בהצעת חוק שהחלה בכנסת השבע עשרה כהצעת חוק פרטית.

דוד רותם: היא נדונה בתחילה בוועדת החוץ והביטחון, עברה בקריאה ראשונה, הכנסת החליטה על רציפות והחליטו להעביר את זה מוועדת החוץ והביטחון לוועדת החוקה.

דוד רותם: הממשלה תומכת בחוק הזה ולכן אנחנו נתחיל לקרוא אותו כדי לראות מה אנחנו בעצם רוצים.

סיגל קוגוט: אני רק מפנה את תשומת הלב למכתב הנתונים שהוועדה קיבלה.

דוד רותם: נבר עליו אחרי שנקרא את הצעת החוק.

אורי אריאל: מה קיבלה הוועדה?

דוד רותם: הוועדה קיבלה נתונים מעורך דין שי ניצן.

סיגל קוגוט: זה נייר עמדה.

סיגל קוגוט: צריכים להיות כאן נתונים שהגיעו אתמול כי לקח זמן ואספו אותם באופן ידני.

דוד רותם: אני מקריא את החוק.

דוד רותם: 1.

דוד רותם: הגדרות בחוק זה – "המרשם הפלילי" – פרט רישום תקופת ההתיישנות.

דוד רותם: "תקופת המחיקה" – כמשמעותה בחוק המרשם הפלילי.

דוד רותם: "חוק המרשם הפלילי" – חוק המרשם הפלילי, תקנות השבים, התשמ"א-1981.

דוד רותם: "חוק העונשין" – חוק העונשין, התשל"ז-1977.

דוד רותם: "עבודות שירות" – סעיף 51 לחוק העונשין.

דוד רותם: "עבירה על רקע התנגדות לתוכנית ההתנתקות" - למעט עבירה לפי סעיף 300, 305, 329, 330, 332 עד 335 ו-380 לחוק העונשין.

דוד רותם: "תוכנית ההתנתקות" – כהגדרתה בחוק יישומי תוכנית ההתנתקות התשס"ה-2005.

דוד רותם: יש למישהו הערות על ההגדרות?

דוד רותם: אין.

דוד רותם: תודה.

דוד רותם: 2.

דוד רותם: גזר דין או החלטה (א) הורשע הנאשם בעבירה על רקע התנגדות לתוכנית ההתנתקות או קבע בית משפט כי עבר עבירה כאמור, לרבות קביעה לפי סעיף 24 לחוק הנוער (שפיטה, ענישה ודרכי טיפול), התשל"א-1971, לא יבוצעו גזר הדין או ההחלטה שניתנה לגביו עקב עבירה כאמור אף אם ניתנה ללא הרשעה.

דוד רותם: החל ביצוע גזר הדין או החלטה לפי העניין, הופסק ביצועה אם ביקש זאת הנאשם.

דוד רותם: הערות לסעיף 2? אין.

אברהם מיכאלי: שאדוני לא יחשוב שאין לנו הערות, כי הערנו אותן בפעם הקודמת.

אורי אריאל: הוא לוקח אותן בחשבון.

דוד רותם: 3.

דוד רותם: מחיקת רישום (א) פרט רישום שעניינו עבירה על רקע ההתנגדות לתוכנית ההתנתקות יימחק מהמרשם הפלילי לבקשת האדם שפרט הרישום נוגע אליו ובלבד שלא הוטל על אותו אדם עונש מאסר לגבי אותה עבירה או שאין פרט רישום נוסף הנוגע אליו.

דוד רותם: תקופת ההתיישנות ותקופת המחיקה לגביו עוד לא תמה.

דוד רותם: (ב) כל רישום שעניינו עבירה על רקע ההתנתקות לתוכנית ההתנתקות המצוי ברישומים אחרים של המשטרה הדרושים לה לצרכיה כאמור בסעיף 1(ג) לחוק המרשם הפלילי, לרבות מידע כאמור בסעיף 11 ו-11(א) לחוק האמור, יימחק.

דוד רותם: (ג) מידע כאמור בסעיפים קטנים (א) ו-(ב) לא יימסר לגוף אחר.

דוד רותם: (ד) הוראות סעיף זה לא יחולו על מי שיש לו פרט רישום או רישום כאמור בעיף קטן (ב) הנוגע לו שלא על רקע ההתנגדות לתוכנית ההתנתקות.

דוד רותם: 4.

דוד רותם: הפסקת הליכים (א) לא יוגש כתב אישום בעבירה על רקע ההתנגדות לתוכנית ההתנתקות.

דוד רותם: (ב) הוגש כתב אישום בעבירה כאמור וטרם ניתנה הכרעה כדין, יראו את כתב האישום כאילו עוכבו לגביו תהליכי המשפט לפי סעיף 231 לחוק סדר הדין הפלילי (נוסח משולב) התשמ"ד-1982, אם ביקש זאת הנאשם והוראות סעיף 232 לחוק האמור לא יחולו אלא אם כן בשל חומרת הנסיבות קיימת הסתברות גבוהה שיוטל על הנאשם עונש של מאסר בפועל אם יורשע.

דוד רותם: 5.

דוד רותם: ערעור אין בהוראות חוק זה כדי למנוע מאדם שהורשע בעבירה על רקע התנגדות לתוכנית ההתנתקות לערער על הרשעתו או על גזר דינו בכפוף להוראות כל דין.

דוד רותם: 6.

דוד רותם: סייג לתחולה הוראות חוק זה לא יחולו על גזר דין או על החלטה של בית דין צבאי על פרט רישום שעניינו גזר דין או החלטה כאמור ועל כתב אישום שהוגש או שניתן להגישו לבית דין צבאי.

אמי פלמור: כן.

אמי פלמור: יש לנו איזושהי אי הבנה עם הנתונים, אבל זה פחות או יותר הנתון.

דוד רותם: עשו את העבודה בצורה מאוד יסודית וטובה בהנחיות שקבעו.

דוד רותם: הדברים לא נמשכו זמן.

דוד רותם: אני חושב שצריך לברך את משרד המשפטים ואת מחלקת החנינות בעניין הזה כי הם עשו עבודה טובה.

דוד רותם: אני רוצה להפנות אתכם למכתבו של עורך דין שי ניצן.

דוד רותם: אומר לנו עורך דין שי ניצן ש"למעשה לא קיימים בפרקליטות או ביחידות התביעה של המשטרה תיקים בהם טרם הוגש כתב אישום ושיש כוונה להגיש בהם כתב אישום".

דוד רותם: זאת אומרת, בעצם תיקי ההתנתקות נגמרו וכל התיקים שהיו בפרקליטות הסתיימו.

דוד רותם: לגבי יחידות המשטרה, עדיין תלויים כמה עשרות תיקים בהם הוגש כתב אישום.

דוד רותם: היועץ המשפטי לממשלה נתן הנחיות לאור הייחודיות של תוכנית ההתנתקות.

דוד רותם: הוא נתן הוראות קונקרטיות ושוב מערכת המחשב במחלקה לעיכוב הליכים בפרקליטות המדינה לא מאפשרת חיתוכים לגבי איזה כתבי אישום הוגשו ואיזה לא.

דוד רותם: על כל פנים, מה שמתברר זה שבעצם לא יוגשו עוד כתבי אישום, ההליכים ברוב המקרים הסתיימו ולכן בעצם כל מה שאנחנו עוסקים בו זה ברישום שיימחק, אם יבקשו זאת הנאשמים, במקרים מסוימים.

דוד רותם: צריך להדגיש שהאירוע של תוכנית ההתנתקות היה אירוע מיוחד במינו.

דוד רותם: אנחנו לא מדברים כאן על חוק חנינה שהוא יוצא כנגד איזה שהן פעולות או כדי למנוע העמדה לדין של אנשים באופן רגיל.

דוד רותם: תוכנית ההתנתקות הייתה אירוע מיוחד, המדינה החליטה על מה שהיא החליטה, המדינה החליטה שצריך לסיים את הפרק הזה הן בטיפול במפונים.

דוד רותם: הנה מוביל חוק החמץ.

שלמה מולה: באתי להיות נגד החוק שאתה מוביל.

דוד רותם: אני שמח על כך, אבל אתה רואה שאני גייסתי לי מספיק קולות כמו שהחוק הזה יעבור.

דוד רותם: זה כמו האי אמון שלכם אתמול.

טלב אלסאנע: חוק החמץ יכול לעבור, אבל הוא לא יכול להכשיר את השרץ הזה.

טלב אלסאנע: שום דבר לא יכשיר את השרץ הזה.

דוד רותם: מי שרוצה שאני אקרא לו לסדר, רק יאמר שהוא רוצה.

דוד רותם: לכן צריך לקחת בחשבון שכאשר יש אירוע יוצא דופן, המדינה אומרת באופן יוצא דופן שהיא רוצה לסגור את הפרק הזה על מנת שאותם אנשים יוכלו להיות משולבים במדינה, יוכלו להיות משולבים בעבודה ולכן אני מבקש לאשר את הצעת החוק.

דוד רותם: חבר הכנסת טלב אלסאנע, יש לך הסתייגות.

טלב אלסאנע: כן.

טלב אלסאנע: יש לי כמה הסתייגויות.

דוד רותם: אדוני יאמר לי אותם כי אדוני שלח לי אותן בכתב.

דוד רותם: אני ראיתי מכתב.

סיגל קוגוט: זה לא ממנו.

דוד רותם: גם ממנו.

דוד רותם: היו ארבעה מכתבי הסתייגויות שקיבלתי.

דוד רותם: מחברי הכנסת ברכה, צרצור וזחאלקה.

דוד רותם: נכון, אתה לא.

טלב אלסאנע: להוסיף את ההסתייגות של חבר הכנסת צרצור כך שהיא בשם סיעת רע"ם-תע"ל.

דוד רותם: כן, זה כתוב.

דוד רותם: אתה אפילו חתום על זה.

דוד רותם: הנה, חבר הכנסת טלב אלסאנע.

דוד רותם: רבותיי, יש כאן הסתייגות של חברי הכנסת מוחמד ברכה, חנא סוייד, דב חנין, עפו אגבאריה, איברהים צרצור, אחמד טיבי, טלב אלסאנע, מסעוד גנאים, ג'מאל זחאלקה, סעיד נפאע וחנין זועבי שמבקשים שבכל מקום שכתוב - בסעיף 1, 2, 3, 4 ו-5 - תוכנית ההתנתקות, יבוא "התנגדות למדיניות ממשלתית".

דוד רותם: מי בעד ההסתייגות?

דוד רותם: ה צ ב ע ה ההסתייגות לא התקבלה

טלב אלסאנע: אפשר להסביר את ההסתייגות?

טלב אלסאנע: קיבלתי את ההסתייגות בכתב.

טלב אלסאנע: אולי אני אצליח לשכנע את החברים כאן.

אברהם מיכאלי: אני קראתי את הכתב ולא השתכנעתי.

דוד רותם: בבקשה.

טלב אלסאנע: לדעתי העבירה היא עבירה.

דוד רותם: אנחנו מצביעים על הרביזיה.

דוד רותם: ה צ ב ע ה הרביזיה התקבלה

טלב אלסאנע: לא יכול להיות שיש כאן סוג מוגדר וספציפי של עבריינים.

טלב אלסאנע: זאת אומרת, לא כל מי שעובר על העבירה הזו החוק חל לגביו אלא החוק חל לגבי סוג מסוים של עבריינים שמבצעים את העבירה הזאת.

טלב אלסאנע: העבריינים האלה מוגדרים וזה נותן להם מסר שהם מעל לחוק.

טלב אלסאנע: מחר יבוא רוב כזה ואחר ויכשיר את העבירה וייתן לעבריינות לגיטימציה.

טלב אלסאנע: לבטל, לתת להם חסינות, מה המסר שמעבירים?

טלב אלסאנע: תעברו על החוק, החוק עבורכם הוא בגדר המלצה.

דוד רותם: חס ושלום.

טלב אלסאנע: זה מה שאתה אומר.

דוד רותם: אנחנו מדברים על אירוע חריג.

טלב אלסאנע: כל פעם אפשר לומר שזה אירוע חריג.

דוד רותם: אין יותר תיקים כאלה.

דוד רותם: אין יותר תיקים כאלה.

דוד רותם: אני קראתי את המכתב של עורך דין שי ניצן ואני סומך עליו שהוא בדק את הדברים.

דוד רותם: אין יותר תיקים שיש כוונה להגיש אותם.

דוד רותם: התיקים נגמרו.

דוד רותם: עכשיו כל מה שאנחנו מדברים זה על המחיקה מהמרשם כדי שאותם אנשים שלא נחשבים כאנשים מסוכנים לציבור יוכלו להיקלט בחברה.

טלב אלסאנע: למה למשל אלה שהתנגדו וזרקו חומרים כימיים או אבנים על שוטרים, הרישום שלהם יימחק?

מיכאל בן-ארי: לא היה סיפור כזה.

מיכאל בן-ארי: תפסיקו.

דוד רותם: גם אם היה סיפור כזה, מי אומר שהם נכללים בחוק הזה?

טלב אלסאנע: הרישום שלהם יימחק?

דוד רותם: חבר הכנסת טלב אלסאנע, אתה עורך דין במקצועך.

טלב אלסאנע: אני מבקש לסיים את השאלה.

טלב אלסאנע: למה לגביהם הרישום יימחק ולעומת זאת לאחרים לא.

אורי אריאל: הם לא נכללים בחוק.

מיכאל בן-ארי: באו לפנות אותם מהבית שלהם.

טלב אלסאנע: למה היריקה של המתנחלים היא בגדר גשם ברכה והיריקה של אחרים היא לא.

טלב אלסאנע: זה תלוי מי היורק?

דוד רותם: אני מאוד מעריך אותך.

דוד רותם: אתה עורך דין ותיק, אתה חבר כנסת מאוד מיומן, אבל היה צריך לקרוא את החוק.

דוד רותם: אלה ששפכו את החומרים המסוכנים האלה, החוק הזה לא חל עליהם.

מיכאל בן-ארי: אדוני היושב ראש, אין דבר כזה.

דוד רותם: מי שנטען לגביו.

דוד רותם: גם ראיד סלאח טוען שהוא לא נגד המדינה הזאת.

טלב אלסאנע: נכון.

טלב אלסאנע: הוא נגד המדיניות שלה.

דוד רותם: אתה רוצה שהחנינה גם תחול עליו.

טלב אלסאנע: נכון.

דוד רותם: הבנתי אותך.

טלב אלסאנע: החנינה תחול על כל מי שביצע את העבירות האלה.

דוד רותם: הבנתי את ההסתייגות שלך.

דוד רותם: אנחנו נעמיד אותה להצבעה, ואם היא לא תתקבל, אתה תנמק אותה במליאה.

דוד רותם: אנחנו מצביעים על ההסתייגות של חבר הכנסת טלב אלסאנע וחברי כנסת נוספים.

מיכאל בן-ארי: גם ראיד סלאח יקבל חנינה?

דוד רותם: ה צ ב ע ה בעד – 2

דוד רותם: חבר הכנסת אורי אריאל לא יכול להצביע וחבר הכנסת נסים זאב לא יכול להצביע.

מיכאל בן-ארי: גם לי יש הסתייגות.

דוד רותם: תגיש אותה בכתב.

שלמה מולה: גם אני אגיש את ההסתייגות בכתב.

דוד רותם: לא.

דוד רותם: עכשיו תגיש לי את ההסתייגות שלך.

דוד רותם: אני מצביע עליה עכשיו.

דוד רותם: אי אפשר להגיש אחר כך הסתייגויות.

דוד רותם: הם הגישו מראש.

דוד רותם: אני רוצה להצביע היום.

דוד רותם: אם אתה לא רוצה, תגיש אי אמון בממשלה.

דוד רותם: אני היום מצביע.

דוד רותם: אני קובע את סדר היום.

שלמה מולה: זאת דיקטטורה?

דוד רותם: אני לא דיקטטור.

דוד רותם: אני הודעתי מראש על הישיבה הזאת כבר לפני שבוע.

דוד רותם: סליחה, אני מבקש שאף אחד לא יגן עלי.

דוד רותם: אני לא זקוק להגנה של אף אחד.

דוד רותם: אני הודעתי על הישיבה הזאת כבר לפני שבוע.

שלמה מולה: אם אתה משנה סדרי עולם חוקתי, תן לנו אפשרות לדבר.

דוד רותם: אני נותן לך לדבר כמה שאתה רוצה.

דוד רותם: תדבר.

דוד רותם: בבקשה, אדוני יסתייג.

שלמה מולה: אני מבקש לא להצביע היום אלא לאפשר לנו להגיש את ההסתייגות שלנו בצורה מנומקת ולא בצורה חפוזה.

דוד רותם: הבקשה נדחתה.

דוד רותם: אני דוחה את הבקשה.

דוד רותם: אדוני רוצה להסתייג?

שלמה מולה: אמרתי, אני מבקש לא להצביע היום.

דוד רותם: הבנתי.

דוד רותם: תודה רבה.

דוד רותם: חבר הכנסת בן ארי, בבקשה.

מיכאל בן-ארי: אמרת לי להגיש בכתב.

מיכאל בן-ארי: הערה לסעיף 1.

מיכאל בן-ארי: בסעיף 1 מוצע לקבוע כי עבירה על רקע ההתנגדות באחת מהעבירות לפי הסעיפים האלה בחוק העונשין ואז בסוגריים נאמר סיכון חיי אדם במזיד בנתיב תחבורה.

מיכאל בן-ארי: בזמן ההתנתקות נערכו חסימות כבישים, כפי שנערכים בהפגנות רבות מאז קום המדינה ועד היום.

מיכאל בן-ארי: מעולם לא הופעל ההליך הזה של סיכון חיי אדם בנתיב תחבורה.

מיכאל בן-ארי: הסעיף הזה הופעל באופן דרקוני כדי לדכא את ההתנגדות ואת המחאה של ההתנתקות.

מיכאל בן-ארי: בכל מקומות האחרים – ויש לנו לכך ראיות ואם צריך, נגיש אותן לוועדה – כתב האישום לאנשים שחסמו כבישים היה לכל היותר בגדר התפרעות שזה סעיף חמור הרבה פחות.

מיכאל בן-ארי: לכן אני מבקש לצרף את העניין הזה.

מיכאל בן-ארי: הסעיף הזה מסתיר מאחוריו את כל הרעיון של חוסמי הכבישים ויכלול בתוכו רבים רבים שאנחנו מבקשים לגביהם חנינה.

מיכאל בן-ארי: לכן אני מבקש לשנות את הסעיף הזה ולהוריד את סיכון חיי אדם במזיד.

דוד רותם: אנחנו מצביעים על ההסתייגות של חבר הכנסת בן ארי.

דוד רותם: בעד – 1 נגד - 4

דוד רותם: תודה.

דוד רותם: ההסתייגות לא התקבלה.

דוד רותם: אדוני יעלה אותה למליאה.

דוד רותם: יש עוד מישהו שרוצה להגיש הסתייגות או להעיר הערות?

אברהם מיכאלי: ביקשנו הסתייגות דיבור.

דוד רותם: קיבלת.

דוד רותם: גם אנשי מרצ ביקשו.

דוד רותם: גם אתה רוצה הסתייגות דיבור.

שלמה מולה: גם אנחנו.

דוד רותם: לכולם תהיה הסתייגות דיבור.

דוד רותם: יש עוד מישהו שרוצה הסתייגות דיבור?

דוד רותם: לדבר אפשר תמיד.

נסים זאב: אבל לדבר ולהשפיע, אדוני.

דוד רותם: בוודאי.

דוד רותם: עכשיו אנחנו נשמע את עורך דין שי ניצן שיסביר לנו את המכתב שלו.

דוד רותם: כבר ציטטתי אותו אבל מכיוון שהגעת, אני מבקש לשמוע אותך.

שי ניצן: אני מתנצל על האיחור.

דוד רותם: זה בסדר גמור.

דוד רותם: אתה הפסדת את הקטע האומנותי של הישיבה.

שי ניצן: הדיון בהצעת החוק הזאת התנהל תחילה בוועדת משנה של ועדת החוץ והביטחון ושם מעת לעת אנחנו נתנו נתונים כאשר הייתה מגמה של חברי הכנסת שהיו שם, בראשות מציעי הצעת החוק, בראשם עמד, אם אני זוכר נכון, חבר הכנסת ריבלין שהיום הוא יושב ראש הכנסת.

דוד רותם: כן.

דוד רותם: נשאר רוברט אילטוב.

שי ניצן: המגמה הייתה לברר האם באמת, לפחות מבחינת פנייתם אלינו, יש צורך בחוק ומה הצעדים שננקטו.

שי ניצן: היו ישיבות רבות, אולי למעלה מעשר ישיבות על הצעת החוק הזאת, כאשר חברי הכנסת פנו אל משרד המשפטים ושאלו אם יש אפשרות לייתר את החוק הזה – גם מציעי הצעת החוק שאלו את זה – על ידי זה שהמדינה תנקוט בהסדרים מקלים יותר ממה שהיא נוקטת בדרך כלל, כאשר הכוונה ככלל הייתה לשני הליכים: האחד, עיכוב הליכים של אנשים שמשפטיהם החלו, והשני, חנינה על דרך של מחיקת רישום.

שי ניצן: מחיקת רישום פלילי הוא גם סוג של חנינה שנותן הנשיא.

שי ניצן: אנחנו נענינו להצעה.

שי ניצן: היה גם דין ודברים עם הסנגוריה הציבורית שנציגתה כאן ואנחנו הגענו לשני מסלולים.

שי ניצן: במסלול של עיכוב הליכים, היועץ המשפטי לממשלה הוציא הנחיות מקלות יחסית לסיטואציות אחרות בגלל ההתחשבות בנסיבות המיוחדות שאני מניח שאני לא צריך לפרט.

טלב אלסאנע: לא, אולי כדאי לפרט.

דוד רותם: לא.

טלב אלסאנע: זאת עבירה על החוק.

טלב אלסאנע: למה עבריינים אלה כן ועבריינים אחרים לא?

דוד רותם: מר ניצן, אתה לא צריך לפרט.

דוד רותם: אני לא רוצה שהוא יפרט.

טלב אלסאנע: למה הזמנת אותו אם הוא לא יפרט?

דוד רותם: אני רק רוצה נתונים.

טלב אלסאנע: זאת שיחה אישית בינך לבינו או שהוא יענה על שאלות חברי ועדה?

דוד רותם: הוא בא לענות על השאלות.

טלב אלסאנע: למה אתה מזמין אותנו לדיון?

דוד רותם: אתה יודע מה?

דוד רותם: קודם כל, אני באמת לא יודע למה, אבל עכשיו אתה יכול לשאול.

טלב אלסאנע: אנחנו רוצים לדעת למה המדיניות הזאת חלה לגבי העבריינים האלה ולא על עבריינים אחרים שביצעו את אותן עבירות ממש.

טלב אלסאנע: מבחינת העבירה אין שום שינוי אלא השינוי הוא בזהות העבריין.

טלב אלסאנע: למה כאן יש את הגישה הזאת?

שלמה מולה: למשל, עבריין תאונת דרכים שיש לו רישום פלילי.

שי ניצן: שאלה אינפורמטיבית.

טלב אלסאנע: למה לא עשו למשל חנינה כללית?

טלב אלסאנע: שאין לנו בעיה אם יש שוויון.

טלב אלסאנע: כל מי שביצע את העבירה, חנינה כללית לכולם.

שלמה מולה: מי שעשה את העבירה לא במתכוון, אלא היא עבירה שיש בה יסודות של עבירה פלילית.

שי ניצן: השאלה ברורה.

שי ניצן: אני רוצה לשאול האם המכתב שלי הונח כאן.

דוד רותם: כן.

שי ניצן: נספח למכתב שלי צירפתי הודעה לעיתונות שהופצה לגבי הנושא הזה עצמו בה הובהר מדוע היועץ המשפטי לממשלה החליט לנקוט מדיניות מקלה מעט.

שי ניצן: אם כבודכם יפתחו את ההודעה לעיתונות, יראו שיש כאן נימוקים כיוון שבנושא הזה, בגלל הייחודיות – אני מקריא מסעיף (ב): "לאור ייחודיותה של תוכנית ההתנתקות והאירועים הקשורים בה ועל רקע מספר רב של כתבי אישום שהוגשו בנוגע לאירועים אלה, התעורר הצורך בקביעת הנחיות קונקרטיות לטיפול בבקשות לקבוע הליכים בתיקים אלה.

שי ניצן: הנחיות אלה משקפות את האיזון הראוי בין האינטרס הציבורי בשמירת שלטון החוק לבין התחשבות בייחודיות האירועים בעיקר לעניין מעורבותם של קטינים ובני נוער בעלי רקע נורמטיבי".

שי ניצן: בדרך כלל בעבירות רגילות, הניסיון מוכיח שמדובר באוכלוסייה SO COLD עבריינית, כלומר, אנשים שיש להם נטייה.

שי ניצן: כאן הייתה סיטואציה שכולם מכירים אותה, בה השתתפו הרבה מאוד אנשים, חלקם בגירים וחלקם קטינים, שהם בעלי רקע נורמטיבי.

שי ניצן: לכן היועץ המשפטי קבע הנחיות.

שי ניצן: אגב, אני מניח שאם תקראו, כל צד הרי רואה בדבר את מה שמפריע לו.

שי ניצן: חברי כנסת מצד אחר חושבים שההנחיות לא היו מקלות דיין.

שי ניצן: אני מציע שתעיינו בהנחיות ותראו שיש כאן חלוקה מאוד מפורטת לשלוש רמות.

שי ניצן: ההנחיה העיקרית שמקלה היא הרמה הראשונה, היכן שכתוב רמה ראשונה, תיקים של קטינים נעדרי עבר פלילי שמיוחסות להם עבירות של התקהלות אסורה או התפרעות או כניסה או שהייה בשטח צבאי סגור או עבירות שעניינן הכשלת שוטר ובעובדות כתב האישום לא מיוחסות למבקש עבירות אלימות, איומים או העלבת עובד ציבור.

שי ניצן: תיקים מסוג זה יסווגו לרמה הראשונה ואלה הם התיקים העיקריים.

שי ניצן: כך סבר היועץ המשפטי לממשלה, שיש בנסיבות האלה, בעבירות שאינן חמורות, בפירוש יצאה אלימות, יצאה העלבת עובד ציבור שזה כמובן פחות מאלימות, ונקבעה מדיניות מיוחדת.

טלב אלסאנע: יריקה על שוטר, זאת העלבת עובד ציבור?

שי ניצן: יריקה על שוטר היא תקיפה.

שי ניצן: ודאי.

שי ניצן: ראש התנועה האיסלמית.

דוד רותם: הוא רוצה להכניס אותו.

דוד רותם: אתה לא מבין?

דוד רותם: אותו הוא רוצה.

דוד רותם: הוא וחבר הכנסת מולה מציעים להכניס את ראיד סלאח.

שי ניצן: זו עבירה חמורה.

שי ניצן: זו תקיפת שוטר.

שי ניצן: זו עבירה חמורה.

שי ניצן: אם אני לא טועה, אפשר לבדוק את זה, אני כמעט בטוח שהוא הורשע.

טלב אלסאנע: במטרות כאן, זה ברמה הראשונה או ברמה השנייה?

שי ניצן: לא, הוא הורשע בתקיפת שוטר.

טלב אלסאנע: והיא נכנסת בקטיגוריות האלה ברמה הראשונה או השנייה?

שי ניצן: לא, היא לא נכללת ברמה הראשונה.

שי ניצן: היא ודאי נכללת באחת הרמות כי הרמה השלישית היא עבירות אלימות או איומים.

שי ניצן: זו הרמה שלא נותנים בה שום הקלה.

שי ניצן: הנושא השני בו ניתנו הקלות מסוימות זה נושא של חנינה במובן של מחיקת רישום פלילי.

שי ניצן: כלומר, אנשים שהורשעו.

שי ניצן: אגב, זה או הורשעו או נדונו ללא הרשעה.

שי ניצן: בית המשפט יכול לקבוע שאדם ביצע את העבירה ובגלל נסיבות הוא נותן לו שירות לתועלת הציבור נאמר או מבחן ללא הרשעה.

שי ניצן: יש כ-300 אנשים כאלה.

שי ניצן: כתבנו את זה במכתב.

שי ניצן: 310 אנשים כאלה, מתוכם כ-270 או הורשעו או נדונו ללא הרשעה, לגביהם, אם הם מבקשים למחוק את הרישום הפלילי, גם על נדונו ללא הרשעה יש רישום פלילי, הם יכולים לפנות לנשיא בבקשת חנינה.

שי ניצן: גם בעניין הזה נקבעה מדיניות מקלה מסוימת.

שי ניצן: יושבת כאן מנהלת מחלקת חנינות וברשות אדוני, אני מציע שהיא תתייחס.

אמי פלמור: המדיניות שלנו ככלל לגבי קטינים שיש להם הרשעה אחת ויחידה או רישום ללא הרשעה בעבירות שהן קלות מאוד, ואלה עבירות לגביהן הוגשו אלינו הבקשות, יש מדיניות שרואה בהן אוכלוסייה מועדפת.

אמי פלמור: כידוע החנינה היא לא מתמטיקה.

אמי פלמור: יש משקל שמשתנה מתיק לתיק בעניין של נסיבות אישיות ושל עבירות שונות, ובהקשר הזה הקבוצה הזאת, אני יכולה לומר לך שהיו ראשונים שהגישו בקשות עוד לפני שהגיעה הצעת החוק הזאת וכבר אז המלצנו למחוק את ההרשעות שלהם.

אמי פלמור: בין השאר אתה גם רואה בתיקים שחלקם קטינים צעירים מאוד, אחרים שהגיעו עם הורים שאמרו בעצמם בבית המשפט שהם שלחו אותם.

אמי פלמור: כלומר, בכלל לא דומה לעבריינות מהסוג הרגיל.

טלב אלסאנע: אם זו המדיניות, כפי שאת מציינת אותה, מדיניות שקיימת ומדיניות שחלה לגבי קטינים ללא הרשעה או מקרה ראשון, אם כך, למה צריך את החוק?

טלב אלסאנע: הרי יש מדיניות והאנשים האלה יכולים להיכנס למסגרת המדיניות הקיימת.

שי ניצן: אתה לא בכתובת הנכונה.

שי ניצן: אנחנו לא הכנסת.

אמי פלמור: אני לא הכתובת, אבל אני רוצה לומר דבר נוסף כי שי ניצן הזכיר אותו.

דוד רותם: הסברתי קודם למה צריך את החוק.

אמי פלמור: אני רוצה להשלים את הדברים ולומר שאכן יש עדיין עשרות אנשים שהועמדו לדין ושיכלו כבר מזמן – כי לפחות שנתיים אני משתתפת בדיונים האלה ומזמינה אנשים לפנות אלינו – לפנות אלינו והרישום הפלילי שלהם כבר היה נמחק.

שלמה מולה: יכול היה להימחק.

אמי פלמור: יכול היה להימחק.

שלמה מולה: זאת אומרת, הם לא בחרו בדרך הזאת אלא הם רוצים דרך חברי הכנסת מהימין שתהיה חקיקה כזאת.

דוד רותם: זה לא נכון.

דוד רותם: גם לפי החוק הם צריכים לפנות.

שלמה מולה: אתם גיבורים על שלטון החוק.

מיכאל בן-ארי: למה אתה לא נותן לי זכות דיבור?

דוד רותם: כי אני לא רוצה.

מיכאל בן-ארי: מה זאת אומרת?

דוד רותם: אני לא נותן לך עכשיו זכות דיבור ואתה לא מדבר.

מיכאל בן-ארי: מה זאת אומרת?

דוד רותם: תגיש ערעור לוועדת הפירושים ולנשיאות הכנסת.

דוד רותם: תגיש תלונה לוועדת האתיקה.

מיכאל בן-ארי: אני רוצה להעיר הערה.

דוד רותם: אני מצטער, אתה לא מעיר עכשיו הערה.

מיכאל בן-ארי: אתה נותן להם ולא נותן לי.

דוד רותם: זה לא ויכוח פוליטי כאן.

דוד רותם: אנחנו עוסקים בחוק.

מיכאל בן-ארי: לא ויכוח פוליטי, אבל יש כאן ויכוח ענייני.

דוד רותם: אני לא נותן לך עכשיו זכות דיבור.

דוד רותם: חבר הכנסת מולה, בבקשה.

שלמה מולה: רציתי לשאול את עורך דין שי ניצן האם אתם לא מייצרים כאן תקדים מסוכן לאפשרות שעלולה להיות תוכנית ממשלתית כזו או אחרת – שאלת התקדים – והאם אתם לא פוחדים מבעיית ההרתעה שהייתה יכולה להיות בעבריינות מסוג זה.

שלמה מולה: זאת אומרת, אתם כאן מייצרים תקדים.

שלמה מולה: בעיניי זאת אחת הצעות החוק הדרקוניות ביותר שיש.

שלמה מולה: האם יש לכם את מסלול ההקלה.

שלמה מולה: כמו שנאמר כאן, אנשים לא פונים אליכם.

שלמה מולה: איך אתם יכולים לתת יד לחקיקה כזאת?

שלמה מולה: אני מדבר מבחינה מקצועית לגמרי ולא שאלתי אותך בפן הפוליטי שאני מבין שאתה לא יכול להביע דעה בעניין הזה.

שי ניצן: אני חושב שאם היו מאפשרים לי להתקדם עוד כמה דקות - יש כאן רקע מאוד עשיר – היו לפחות עשרה דיונים, אם אני לא טועה, בוועדת המשנה של ועדת החוץ והביטחון.

שי ניצן: העמדה המקורית של ממשלת ישראל ושל נציגי היועץ המשפטי לממשלה הייתה התנגדות מוחלטת לחוק.

שי ניצן: אנחנו גם חשבנו שיש בעיה קשה של חוקתיות החוק.

שי ניצן: הובטח שלקראת הדיונים בקריאה השנייה, הכנסת, היועצת המשפטית של הכנסת או נציגיה יכתבו חוות דעת על החוקתיות.

שי ניצן: הגברת מירי פרנקל שור שהיא היועצת המשפטית של ועדת החוץ והביטחון אמרה שהיא מתכוונת לעשות את זה.

שי ניצן: אני מבין שעכשיו זה עבר לוועדת החוקה ולכן חזקה שהיועצת המשפטית של הוועדה הזאת ודאי תכין חוות דעת על החוקתיות.

דוד רותם: היא הכינה.

שי ניצן: לא ראיתי.

סיגל קוגוט: זו סקירה ראשונית.

שי ניצן: אנחנו באנו לכנסת ואמרנו שלדעתנו יש בעיה עם החוקתיות של החוק.

שי ניצן: זה חוק שמיועד לנגזרת מאוד מסוימת ויש בעיה.

דוד רותם: זה אירוע מיוחד.

מיכאל בן-ארי: זה לא יכול להיות.

מיכאל בן-ארי: נאמרים כאן דברים רק מצד אחד ואני רוצה להעיר הערה אחת מרכזית.

שלמה מולה: למה אתם סותמים לו את הפה?

שלמה מולה: תנו לו לדבר.

טלב אלסאנע: מבחינתו צריך לחלק להם פרסים.

מיכאל בן-ארי: חוצפן.

דוד רותם: מישהו רוצה לנהל את הישיבה במקומי?

דוד רותם: לזה אין להם אומץ.

דוד רותם: יש גבול למה שהם מוכנים לעשולת.

מיכאל בן-ארי: אני רוצה להעיר הערה אחת.

דוד רותם: כן, אדוני יעיר הערה אחת.

דוד רותם: אני מבקש רק שאדוני לא ידליק לי את החדר.

מיכאל בן-ארי: המשנה לפרקליט מודע לדברים שאני אומר עכשיו בצורה הכי חד משמעית.

דוד רותם: אדוני לא ידבר על המשנה לפרקליט.

מיכאל בן-ארי: בתקופת ההתנתקות נאכפו חוקים שלא נאכפו מעולם.

מיכאל בן-ארי: הייתה הקפדת יתר בדברים שלא נעשו מעולם.

שלמה מולה: למה לא?

מיכאל בן-ארי: למה לא?

מיכאל בן-ארי: תשאל את מי שהיה ראש הממשלה שלך.

מיכאל בן-ארי: עכשיו אני מדבר ואתה תקשיב למה שאני אומר.

דוד רותם: תודה רבה לך חבר הכנסת בן ארי.

דוד רותם: תודה רבה.

מיכאל בן-ארי: עוד לא דיברתי.

דוד רותם: אדוני לא יענה להם.

דוד רותם: אדוני יאמר את דבריו ולא יענה.

דוד רותם: יש לך דקה בדיוק לומר את כל דבריך.

מיכאל בן-ארי: אם לא מתערבים בדבריי.

דוד רותם: גם אם מתערבים בדבריך.

דוד רותם: תתעלם מהם.

מיכאל בן-ארי: אני אתן את הדוגמה שנתתי קודם.

מיכאל בן-ארי: מעולם לא הוגש כתב אישום נגד מפגינים בגין סיכון כלי תחבורה, סיכון חיי אדם בנתיב תחבורה.

מיכאל בן-ארי: זה דבר שהמציאו אותו במיוחד לטובת המפגינים של ההתנתקות.

מיכאל בן-ארי: היו סטודנטים, מפגיני הפחיות בפתח תקווה, והגישו כתבי אישום כאלה נגדם?

מיכאל בן-ארי: תראו לי בבקשה דבר כזה.

מיכאל בן-ארי: הייתה לא הקפדת יתר אלא הייתה התעמרות והתנכלות, וזה מה שהם עשו שם.

מיכאל בן-ארי: את העוול הזה צריך לתקן, כאן ועכשיו.

דוד רותם: תודה רבה.

דוד רותם: חבר הכנסת מולה, רצית לשאול שאלה?

שלמה מולה: לא.

שלמה מולה: אני שאלתי אבל הוא עדיין לא ענה לי.

שלמה מולה: אני מחכה בסבלנות.

שלמה מולה: שאלתי לגבי שאלת ההרתעה ושאלת התקדים.

שי ניצן: התחלתי לומר שהעמדה המקורית של הממשלה הקודמת ועמדת היועץ המשפטי לממשלה הייתה התנגדות מוחלטת, ראשית, לעיקרון של חוק שהוא לאירועים ספציפיים, ושנית, היו גם הסתייגויות לדברים ספציפיים.

שי ניצן: כידוע, היו דיונים והכנסת החליטה להעביר את הצעת החוק בקריאה ראשונה.

שי ניצן: סוכם שתהיה חוות דעת בנושא החוקתיות.

שי ניצן: אחד הדברים החשובים שהיה, כמעט כל חברי הכנסת שהשתתפו בדיונים אמרו שהם לא רוצים את החוק הזה למרות שהם יזמו אותו.

שי ניצן: הם אמרו שהם ישמחו אם היועץ המשפטי לממשלה ינקוט מדיניות שתייתר את החוק הזה.

שי ניצן: אנחנו כמובן לא נענינו לחלוטין כי אי אפשר היה ואנחנו התנגדנו למחוק את כל הרישומים הפליליים, אבל כמו שאמרתי, גם בנושא עיכוב הליכים ננקטה מדיניות מקלה יחסית.

שי ניצן: חלק מהאנשים הגישו, חלק נכבד מהבקשות שהוגשו נענו וההליכים עוכבו.

שי ניצן: הרבה אנשים שלדעתנו יכלו להגיש, מסיבות השמורות עמם לא הגישו בקשה.

דוד רותם: אני אומר לך למה.

דוד רותם: ראשית, כי אתם לא יכולים לתת רשימה מי לא הגיש.

דוד רותם: אתם פשוט לא מסוגלים.

דוד רותם: אני ביקשתי את הרשימה.

דוד רותם: אני הרי רציתי לפעול וביקשתי את הרשימה כדי שאני אפנה אל כל האנשים האלה ואומר להם שיגישו את הבקשה, אלא שאתם לא מסוגלים כי מערכת המחשב שלכם עוד לא עלתה בדרגה.

דוד רותם: הדבר השני.

דוד רותם: ועדת השרים שינתה את עמדתה ויושב שם נציג היועץ המשפטי לממשלה.

דוד רותם: זה שהממשלה הקודמת התנגדה, זה ברור כי היא גם עשתה את ההתנתקות והיא מתנגדת לכל דבר.

דוד רותם: זה אותו גוף שמגיש הצעות אי אמון כאשר ראש הממשלה לא נמצא בארץ.

דוד רותם: אנחנו מכירים את הגוף הזה.

דוד רותם: זה גוף מאוד רציני.

דוד רותם: הוא גם אלינו אחר כך לוועדה.

אורי אריאל: מכובדי לא יגלוש לעניינים פוליטיים קטנים וזערוריים.

דוד רותם: שכחתי שגם אדוני באופוזיציה.

אורי אריאל: נכון.

שלמה מולה: אדוני, ועדת החוקה חוק ומשפט באמצעות חוקים דרקוניים משנים סדרי עולם, חוקי יסוד, ואני מציע שאדוני לא יפתח את הפה בעניין הזה.

דוד רותם: כן, גם חוקי יסוד אנחנו נשנה.

דוד רותם: זאת הסמכות של הכנסת לשנות חוקי יסוד.

דוד רותם: אתם תשמרו על שלטון החוק.

דוד רותם: אנחנו רואים איפה ההנהגה שלכם.

שי ניצן: אדוני היושב ראש, יש לי בקשה.

דוד רותם: לא לערב אותך בפוליטיקה.

שי ניצן: נכון.

דוד רותם: אתה צודק.

דוד רותם: אבל אתה מבין שאנחנו גם צריכים ליהנות.

שי ניצן: לא על גבי.

שי ניצן: אני רוצה עוד שתיים שלוש דקות כי עמדתי כמובן להגיע לזה שהתחלפה הממשלה כדי להסביר לחבר הכנסת מולה מה הסיפור הנוכחי.

שי ניצן: רציתי לומר עוד משהו, וזה חשוב לי מבחינת הסקירה ההיסטורית כי זו ועדה חדשה שלא דנה בדבר הזה וחשוב שהוועדה תדע.

שי ניצן: פנו אלינו חברי הכנסת.

שי ניצן: אמרנו, ראשית, על עיכוב הליכים וכמו שציינתי, חלק הדגישו, רבים מאלו שהגישו נענו, חלק מטעמים השמורים עמם לא הגישו.

שי ניצן: אני אף פעם לא זוכר שהתבקשתי לתת רשימה של אנשים שיש נגדם כתבי אישום תלויים ועומדים.

שי ניצן: לבקשת הגברת קוגוט בדקנו נתונים עדכניים וכרגע יש 134 נאשמים בלבד שתיקיהם עדיין תלויים ועומדים, שזו כמות קטנה יחסית.

שי ניצן: אני מניח שאין שום בעיה מבחינה מחשובית להוציא את הרשימה.

שי ניצן: בדקו את זה באופן פרטני ואלה כולם תיקים שבתביעות המשטרתיות אין שום בעיה.

שי ניצן: אני מניח שכולם יודעים היטב, אדוני, על היכולת להגיש בקשה לעיכוב הליכים.

שי ניצן: רובם מיוצגים על ידי הסנגוריה הציבורית שיודעת היטב את הכללים והגישה בקשות.

שי ניצן: זה מסלול אחד שהלכו לקראת העניין כדי לייתר את החוק.

שי ניצן: מסלול שני - הסבירה מנהלת מחלקת החנינות – אפשרו להגיש בקשות לאלה שכבר הורשעו או נדונו ללא הרשעה.

שי ניצן: הנתונים שכתבתי במכתב מאוד ברורים.

שי ניצן: 70 אנשים בלבד הגישו, מתוכם לכ-65 – נדמה לי 66 – הבקשות נענו בחיוב.

נוחי פוליטיס: 85 הגישו.

טלב אלסאנע: כמה מתוכם נענו?

נוחי פוליטיס: 65.

שי ניצן: לפי הנתונים של מנהלת מחלקת חנינות, 70 הגישו, מתוכם 65 נענו.

שי ניצן: אומרת נציגת הסנגוריה הציבורית ש-85 הגישו.

שי ניצן: את יודעת כמה נענו?

נוחי פוליטיס: בסביבות ה-60.

שי ניצן: בסך הכל רוב גדול מאוד של המגישים נענו.

שי ניצן: השאלה שאותי מתמיהה למה אחרים – ויש עוד כ-250 אנשים שיכלו להגיש – לא הגישו.

שי ניצן: אין לי מושג מדוע הם לא הגישו והטעמים שמורים עמם.

שי ניצן: מסלול שלישי.

שי ניצן: יש עניין של תיקים סגורים, שזאת לא סמכות הנשיא למחוק אלא המשטרה יכולה למחוק.

שי ניצן: בכל מקרה, זה מה שהיה.

שי ניצן: אנחנו הלכנו במסלולים.

שי ניצן: הייתה בינינו הבנה עם הסנגוריה הציבורית וכמו שרואים ההבנה הזאת הצליחה להביא למחיקת רוב הרישומים של האנשים שפנו.

שי ניצן: כמובן לא לכל אחד מוחקים.

שי ניצן: מי שיש לו עבירות נוספות שלא קשורות להתנתקות, לא ימחקו את הדבר הזה.

שי ניצן: ההצעה עברה בקריאה ראשונה כאשר ניגשו אלי חברי הכנסת היוזמים ואמרו שעכשיו יש פרק זמן ואם המסלולים האלה יקודמו, הם ייסוגו.

שי ניצן: כך הם אמרו.

שי ניצן: המסלול קודם כי כל נושא החנינה הוא בשנה האחרונה, אחרי שההצעה עברה בקריאה ראשונה.

שי ניצן: כרגע יש כנסת חדשה, יש ממשלה חדשה, הממשלה החדשה החליטה לתמוך.

שי ניצן: אני עובד הממשלה ואני כמובן כבול להחלטות הממשלה.

שי ניצן: לכן הסקירה ההיסטורית עומדת במקומה, הכנסת צריכה לדאוג אני מניח לשאלת החוקתיות ויש כאן נציגה נכבדת של היועצת המשפטית והיא בוודאי תדאג לזה.

שי ניצן: מבחינתנו, אנחנו נבקש בישיבה להעלות נושאים ספציפיים ואגב, את כולם העלינו גם בוועדת החוץ והביטחון והסיכום היה שהם יידונו לאחר הקריאה הראשונה.

דוד רותם: באיזה נושאים?

שי ניצן: נושאים פרטניים.

שי ניצן: יש גם התכתבות עם מירי פרנקל שור.

שי ניצן: נושאים מאוד ספציפיים שגם יושב ראש הוועדה דאז, מי שניהל את הדיונים, חבר הכנסת שנלר, אמר שצריך לדון בהם.

שי ניצן: הוא אמר שהעובדה שזה עבר בקריאה ראשונה, לא סוגרת את העניינים כמובן.

שי ניצן: אני אבקש במהלך הישיבה, לפי הסעיפים, להעיר.

דוד רותם: כבר קראנו את החוק.

גבריאלה פיסמן: יש לנו הערות ספציפיות.

שי ניצן: יש הערות ספציפיות.

דוד רותם: שאלתי אתכם ולא אמרתם כלום.

דוד רותם: איפה הייתם?

גבריאלה פיסמן: חשבתי שאתה מתייחס לחברי הכנסת.

דוד רותם: לא.

דוד רותם: רבותיי, אני שאלתי אם יש הערות.

דוד רותם: כל סעיף שקראתי, שאלתי אם יש הערות לגביו.

שי ניצן: גם אני הבנתי, לפחות בחלק שהייתי, ששאלת אם יש הסתייגות דיבור או דבר כזה.

דוד רותם: אתה הגעת אחרי.

שי ניצן: מצטער.

שי ניצן: אני עדיין מציע שתאפשר לנו להתייחס לנושאים הספציפיים.

דוד רותם: ודאי.

שי ניצן: ולו מן הטעם שבוועדת החוץ והביטחון, הסיכום היה שנעביר קריאה ראשונה.

שי ניצן: אגב, אלה לא נושאים רבים.

דוד רותם: חבל שלא אמרתם לי כי אני הצבעתי.

גבריאלה פיסמן: אמרת שאתה מקריא את החוק ואחר כך דן בנתונים.

גבריאלה פיסמן: הנחתי שאנחנו מדברים בהקראה.

דוד רותם: את ראית שאני מצביע ואני מצביע על הסתייגויות כבר.

שי ניצן: אנחנו לא בקיאים.

שי ניצן: אני לפחות לא בקיא בפרוצדורה.

שלמה מולה: אדוני היושב ראש, אפשר לשאול שאלה פרוצדורלית?

דוד רותם: כן.

שלמה מולה: האם זה נכון בכלל להצביע?

שלמה מולה: לפחות מבחינת העניין עצמו, היועצת המשפטית של הוועדה או הלשכה המשפטית צריכה להביע את דעתה או לתת מסמך.

דוד רותם: אני לא צריך עמדות משפטיות.

שלמה מולה: לא סיימתי את השאלה.

דוד רותם: בסדר.

דוד רותם: תשאל.

שלמה מולה: האם זה לא נכון קודם כל שחוות הדעת של היועצת המשפטית תונח בפני חברי הכנסת לפני שמצביעים?

שלמה מולה: אולי אני אצליח לשכנע את חבר הכנסת אורבך או היועצת המשפטית תשכנע והוא ישנה את דעתו?

נוחי פוליטיס: לעניין הנתונים שהציג מר שי ניצן.

נוחי פוליטיס: אנחנו סברנו – אנחנו עדיין סבורים – שראוי היה שהמדינה עצמה תתכבד ותעכב הליכים או תמחק רישומים פליליים בכל אותם תיקים.

נוחי פוליטיס: הרי הנתונים המלאים מצויים בידי הפרקליטות, בידי המדינה.

נוחי פוליטיס: כאשר הגישה הסנגוריה הציבורית בצורה מרוכזת בקשות חנינה, דאגנו לפרסם את העניין גם בתקשורת וזאת כדי שאנשים שאנחנו לא ייצגנו יוכלו "לרכב על הגל" ולהגיש גם כן בקשות חנינה.

נוחי פוליטיס: עדיין יש אזרחים שלא יכולים ליהנות מאותה מדיניות.

נוחי פוליטיס: עניין נוסף.

נוחי פוליטיס: גם בתיקים בהם התקבלה בקשתנו לעיכוב ביצוע, יש בעיה, ומר ניצן מודע לה ושוחחנו עליה בעבר, כאשר אין היום בחוק גורם שהוא מוסמך למחוק רישום פלילי מסוג עיכוב הליכים.

סיגל קוגוט: זו בעיה כללית והיא לא שייכת להתנתקות.

דוד רותם: היא לא שייכת להתנתקות.

נוחי פוליטיס: נכון, אבל היא שייכת לקבוצת תיקי ההתנתקות.

סיגל קוגוט: היא שייכת לכל אדם שמעכבים לו הליכים.

נוחי פוליטיס: נכון, אבל כאן אנחנו מדברים על קבוצת אנשים שיש כוונה למחוק כל רישום פלילי מכל סוג שהוא בעניינם.

נוחי פוליטיס: לכן הבעיה הזאת רלוונטית.

אמי פלמור: זה נושא כללי שדנה בו גם ועדת קנאי ויש לו השלכות רוחב.

נוחי פוליטיס: נכון, אבל כרגע אין לו פתרון.

סיגל קוגוט: נכון, אין לו פתרון.

דוד רותם: ועדת קנאי, אין נושא שהיא לא עוסקת בו.

דוד רותם: הבניית שיקול הדעת, המרשם הפלילי, הכל זה ועדת קנאי.

נוחי פוליטיס: ברשות היושב ראש, עוד משפט.

נוחי פוליטיס: קיימים עדיין כמה עשרות תיקים שהם תלויים ועומדים בבית משפט השלום בבאר שבע בהם עדיין לא התחיל אפילו דיון ענייני מכיוון שבית המשפט מחכה לראות מה יהיה.

דוד רותם: אני יודע.

דוד רותם: זה כתוב במכתבו של עורך דין ניצן.

דוד רותם: ניכנס להערות.

שי ניצן: הערה ראשונה היא בסעיף 1, בהגדרות, עבירה על רקע התנגדות לתוכנית ההתנתקות.

שי ניצן: כתבו כאן מספר סעיפים שברור לחלוטין שזה לא יחול.

שי ניצן: בזמנו העברתי רשימה, מכתב ליועצת המשפטית של הוועדה הקודמת, מכתבי מיום 22 ביוני, בו פירטתי רשימה גדולה של עבירות שהיו רלוונטיות לדברים האלה ובו כתבתי, בחלק ב': "להלן רשימת העבירות מתוך הרשימה דלעיל שאנו סבורים שיהיה זה בלתי מידתי בעליל להחיל עליהם את חוק החנינה".

דוד רותם: איזה סעיפים אלה?

שי ניצן: רוב הסעיפים שהיו שם נכנסו.

שי ניצן: חבר הכנסת שנלר אמר שהוא מתכוון להקים ועדה מצומצמת שתדון בנושא בכללותו.

שי ניצן: בסופו של דבר זה לא יצא.

שי ניצן: הוא אמר שאנחנו נשב אחר כך.

שי ניצן: אני אתן אולי שלוש דוגמאות לסעיפים שאני חושב שזה בעייתי לא לכתוב כאן.

שי ניצן: האחד, עבירות בנשק שאלה עבירות חמורות לכל הדעות ונדמה לי שהחוק הזה לא התכוון לחול עליהן.

שי ניצן: סעיף 144(ב) לחוק העונשין.

שי ניצן: השני, שיבוש מהלכי משפט שגם כאן

שי ניצן: זה לא קשור לרציונאל של העבירות.

דוד רותם: היו תיקים כאלה?

שי ניצן: יש מעטים.

דוד רותם: איזה סעיף זה?

שי ניצן: 244 לחוק העונשין.

נוחי פוליטיס: קטינים שלא הסכימו להזדהות.

שי ניצן: זה לא שיבוש.

דוד רותם: זה לא שיבוש.

שי ניצן: הדוגמה הבולטת שאני חושב שקשה לחלוק, וזה קשור למה שחבר הכנסת אלסאנע העיר, תקיפת שוטר.

דוד רותם: איזה סעיף?

שי ניצן: סעיפים 273, 274.

טלב אלסאנע: לאיזה סעיף בחוק אתה מתייחס?

שי ניצן: סעיף 1.

שי ניצן: יש הגדרה של "עבירה על רקע התנגדות לתוכנית ההתנתקות".

שי ניצן: כתוב "למעט" וכאן יש רשימה של כמה עבירות חמורות – רצח, ניסיון לרצח.

שי ניצן: אני אמרתי שיש עוד כמה עבירות שבמזמנו הסבתי את תשומת לב הועדה.

שי ניצן: יש כאן עוד כמה עבירות והן מפורטות במכתב שלי מה-22 ביוני.

סיגל קוגוט: כן, אני רואה.

שי ניצן: אפשר כמובן להתווכח.

שי ניצן: נתתי שלוש דוגמאות מובהקות.

טלב אלסאנע: אולי תאמר לנו את הסעיפים וסוג העבירות.

דוד רותם: הוא אמר את זה.

טלב אלסאנע: המכתב אצל סיגל.

טלב אלסאנע: שהיא תאמר לנו.

דוד רותם: אני אומר לך.

סיגל קוגוט: זה מכתב משלב ראשוני וחלק מההערות שולבו כבר בתוך ההצעה.

שי ניצן: חלק שולבו.

דוד רותם: הוא מדבר על סעיפים 144, שימוש בנשק, על סעיף 244, שיבוש מהלכי משפט ועל סעיף 273 ו-274, תקיפת שוטר.

שי ניצן: והצתה, סעיף 448.

שי ניצן: הצתה, שזאת עבירה חמורה לכל הדעות.

שי ניצן: אלה ארבעת העבירות הבולטות לדעתי.

דוד רותם: ייכנסו.

שי ניצן: יופי.

אורי אריאל: רגע, יש לי הערה.

אורי אריאל: עורך דין שי ניצן, יש מקום לעשות סדר בזה וכוונת חברי הכנסת היא לא הייתה לפטור מדברים חמורים מאוד.

אורי אריאל: יחד עם זאת אני רוצה להעיר ליושב ראש שעבירה של תקיפת שוטר, לי אין שאלה על חומרתה, אלא שידוע – אני לפחות לא מחכה לתגובת אנשי משרד המשפטים ואחרים – יש בה פעמים רבות שימוש לרעה.

אורי אריאל: אני הייתי עד ונוכח, אני יכול לספר לכם על כניסה לקבר רחל, כאשר עמדו אנשים במחאה, פתאום באו שוטרים ושוטרי משמר הגבול, משתוללים, מעיפים מצלמות ובית המשפט קבע שהם אשמים, ואז בא קצין ואמר: ראית איך הוא התקיף אותי?

אורי אריאל: התשובה שלכם היא לפנות למח"ש.

שי ניצן: לא.

שי ניצן: יש בית משפט.

שי ניצן: מדובר בעבירות שבית המשפט קבע.

אורי אריאל: בכל זאת אני רוצה ללמוד.

אורי אריאל: יש שימוש לרעה ואני אומר לכם את זה.

אורי אריאל: אני לא אומר את זה על הרבה דברים אבל כאן יש שימוש לרעה.

אורי אריאל: זאת מעין התגוננות, הייתי אומר, של שוטרים, שוטרי משמר הגבול ואחרים בעת מצוקה והם נקלעים למצוקות וזה מטבע עבודתם.

אורי אריאל: קשה למערכת המשפטית לעמוד מול שוטרים כי הם נציגי החוק ונציגי הממשלה, וטוב שכך.

אורי אריאל: לולא מוראה של מלכות, איש את רעהו חיים בלעו.

אורי אריאל: לכן היושב ראש, אני מבקש להוריד את הסעיף הזה ולא לכלול אותו למרות שאני מסכים שבהגדרה הוא סעיף חמור, אבל היות שנעשה בו פעמים רבות שימוש לרעה, אני חושב שהוא לא צריך להיכלל במקרה הזה.

אורי אריאל: אני עמדתי בכפר דרום וראיתי את השוטרים עליהם נאמר ששפכו עליהם חומצה ודברים כאלה, שעשו את – אני לא טועה במילה – ההצגה של המקלחת.

אורי אריאל: פשוט עמדתי מאחורי איזה בית.

אורי אריאל: הם לקחו את הצינור, עמדו השוטרים וצחקו.

אורי אריאל: זה הפך להיות אישיו מרכזי, איך ציבור שלם מוכתם מהדבר הזה.

אורי אריאל: בעניין הזה תהיו פתוחים.

שי ניצן: נדמה לי שבדקת - והגברת פוליטיס מהסנגוריה ודאי תוכל לומר – וחלק ניכר למיטב בדיקתי של האנשים שהועמדו לדון בנושא שנקרא כפר דרום, לא היו ראיות ישירות ששפכו דברים, זרקו אבנים, מקלות או משהו אחר, אלא מה שנקרא השתתפו, ביקשו עיכוב הליכים ולמיטב ידיעתי זה עוכב.

אורי אריאל: אני מסכים.

אורי אריאל: אני רק מדבר על השימוש במה שנקרא פגיעה בשוטר בעת מילוי תפקידו.

שי ניצן: אותי לא צריך לשכנע שצריך להיות זהירים בדבר הזה.

אורי אורבך: ברגע שיש שימוש בסעיפים פליליים, יש שימוש יתר בחנינה.

אורי אריאל: אמרנו לכם, אל תכריחו אותנו לעשות את החוק הזה והגענו לרגע.

דוד רותם: סעיף 144(ב) רישא, זאת העבירה של עשר השנים, דהיינו, השימוש בנשק ולא הובלה.

סיגל קוגוט: לא אביזר.

סיגל קוגוט: לא הקטע של העוון של איזה אביזר אלא הובלת נשק.

סיגל קוגוט: רישא.

סיגל קוגוט: עשר השנים.

שי ניצן: אני הפניתי לסעיף 144(ב).

דוד רותם: כן, אבל הרישא.

שי ניצן: כן.

שי ניצן: הגיוני.

דוד רותם: תקיפת שוטר, אני אלך על תקיפת שוטר בנסיבות מחמירות, סעיף 274.

שי ניצן: מקובל עלי לגמרי.

שי ניצן: אגב, במכתב זה הסעיף שציינתי, תקיפת שוטר בנסיבות מחמירות.

אברהם מיכאלי: גם עלי זה מקובל.

נוחי פוליטיס: בנסיבות מחמירות, לא מדובר רק כאשר מדובר בתקיפה בצוותא אלא גם בנסיבות כאשר אדם התכוון להכשיל את השוטר בתפקידו או להפריע לו מלמלאו, שזו עבירה שרלוונטית לתיקים רבים.

שי ניצן: זה הסעיף שראיד סלאח הורשע בו, תקיפת שוטר בנסיבות מחמירות.

אורי אריאל: תודה רבה על ההשוואה.

טלב אלסאנע: היריקה של ראיד סלאח שונה מהיריקה של המתנחלים.

טלב אלסאנע: זה גשם ברכה וזה חומר כימי.

מיכאל בן-ארי: את ראיד סלאח אפשר להכניס למאסר עולם והוא יודע למה.

מיכאל בן-ארי: לא צריך משפט.

מיכאל בן-ארי: תאמין לי שהוא יודע למה.

דוד רותם: שי, אני רוצה ללכת על 274(3) כי 274(1), בוא נאמר שבאו לפנות אותי מהבית ואני דחפתי את השוטר.

דוד רותם: אני עשיתי את זה כדי למנוע אותו מלפנות אותי מהבית, כדי למנוע אותו מלמלא את תפקידו ואתה אומר לי שאתה לא סוגר את התיק.

נוחי פוליטיס: גם 274(ג) מדבר על תקיפה בצוותא.

דוד רותם: נכון.

דוד רותם: 274(3) זאת תקיפה בצוותא.

נוחי פוליטיס: הרבה תיקים הוגשו.

דוד רותם: זה בסדר, אבל זה צריך להיות מצב שאנחנו תכננו לתקוף בצוותא.

נוחי פוליטיס: את זה צריך להוכיח במשפט.

נוחי פוליטיס: את זה הנאשם צריך להוכיח.

שי ניצן: הנאשם צריך להוכיח מה?

דוד רותם: לא הנאשם.

דוד רותם: התביעה צריכה להוכיח.

סיגל קוגוט: התביעה צריכה להוכיח.

נוחי פוליטיס: שזה לא היה בצוותא.

נוחי פוליטיס: אני אומרת שיכול להיות שנאשם אומר שלא תכנן בצוותא לתקוף.

דוד רותם: התביעה צריכה להוכיח שהוא כן תכנן.

נוחי פוליטיס: אבל כתב האישום שיוגש.

דוד רותם: התביעה צריכה להוכיח.

דוד רותם: זה לא מספיק שמוגש כתב אישום.

דוד רותם: אנחנו עדיין במדינה שהתביעה צריכה להוכיח.

נוחי פוליטיס: אנחנו מדברים כאן על תיקים פתוחים.

נוחי פוליטיס: אנחנו מדברים כאן גם על מחיקת רישומים בתיקים שעדיין פתוחים.

דוד רותם: איכשהו צריך לאזן.

דוד רותם: אם טוענים שהתקבצה כאן חבורה שהחליטה לתקוף את השוטרים, התביעה צריכה להוכיח שהם עשו זאת בצוותא.

דוד רותם: צריך להוכיח את התכנון.

דוד רותם: לא מספיק שהם טוענים.

נוחי פוליטיס: נכון, ואז כל הנאשמים בעבירה, לא ייסגר להם התיק והם יצטרכו לנהל משפט.

דוד רותם: כן.

טלב אלסאנע: אבל זאת לא זילות בית משפט?

טלב אלסאנע: בית המשפט גם הרשיע וגזר.

דוד רותם: אתה כבר הגשת את ההסתייגות שלך.

שי ניצן: לגבי 274, אני מציע ש-(2) לפחות גם יהיה בפנים.

שי ניצן: (2) הוא תקיפה כאשר אדם מזוין.

דוד רותם: מה פירושו של תקיפה של אדם מזוין?

דוד רותם: אני נוסע הביתה, יש עלי אקדח ואני נותן בדרך דחיפה לשוטר, הייתי מזוין.

שי ניצן: או סטירה.

דוד רותם: או סטירה.

דוד רותם: אני נותן לו סטירה.

דוד רותם: אבל מה הקשר?

טלב אלסאנע: מותר לתת סטירה לשוטר?

טלב אלסאנע: עם נשק או בלי נשק, מותר?

שי ניצן: לא, ברור שלא.

דוד רותם: לכן את תקיפת השוטר אני משאיר אבל אני לא רוצה להפוך את זה לנסיבות מחמירות כי היה לאותו אדם נשק.

דוד רותם: באזורים האלה אנחנו הולכים עם נשק.

דוד רותם: אם אתה לא יודע, יש מי שתוקף אותנו שם.

טלב אלסאנע: ההצעה שלי היא לא ללכת לשם.

דוד רותם: אני יודע.

דוד רותם: הצעתך היא גם שלא נלך בירושלים.

דוד רותם: ההצעה שלך היא בכלל שנלך מכאן.

דוד רותם: אני יודע.

טלב אלסאנע: לא.

טלב אלסאנע: אני לא מוותר עליך.

דוד רותם: אל תדאג.

דוד רותם: גם אם תוותר, לא תקבל.

דוד רותם: העובדה שיש לאדם את הנשק, זה לא הפך את זה לנסיבות מחמירות.

דוד רותם: (ג) מקובל עלי.

דוד רותם: סעיף 274(ג).

שי ניצן: על יתר הסעיפים, דיברנו.

שי ניצן: יש גם סעיף תקיפה בנסיבות מחמירות ואני חושב שלא הזכרתי אותו, סעיף 382(א).

אורי אריאל: מה אומר הסעיף הזה?

שי ניצן: תקיפה, כולם יודעים מהי תקיפה, והנסיבות המחמירות הן: "נעברה עבירה לפי זה, כשהיו נוכחים שניים או יותר שחברו יחד לביצוע המעשה בידי אחד או אחדים מהם, דינו של כל אחד מהם".

שי ניצן: תקיפה בנסיבות מחמירות, אנחנו חושבים שגם צריך להכניס.

שי ניצן: סעיף 382(א).

סיגל קוגוט: יש תקיפות שהן לא נגד שוטרים?

סיגל קוגוט: תן דוגמה.

אורי אריאל: רק שוטרים.

שי ניצן: חיילים.

דוד רותם: חיילים באזור.

שי ניצן: תקפו או שוטרים או חיילים.

דוד רותם: יפה, אז הם נכנסים כולם.

סיגל קוגוט: היום תקיפת עובד ציבור, היא גם כן עבירה חמורה.

שי ניצן: יכול להיות אבל לא החריגו אותה.

שי ניצן: בוא נוסיף תקיפת עובד ציבור.

דוד רותם: בנסיבות מחמירות.

שי ניצן: בנסיבות מחמירות.

סיגל קוגוט: התקיפות הן בסעיף 381א, תקיפת עובד ציבור והיום זה מאסר של חמש שנים ויש כמובן גם בנסיבות מחמירות.

סיגל קוגוט: אם אתה מדבר על תקיפת עובד ציבור בנסיבות מחמירות, אבל לא כל תקיפה.

שי ניצן: בסדר.

שי ניצן: תוסיפי את הסעיף.

שי ניצן: תקיפת עובד ציבור בנסיבות מחמירות.

שי ניצן: סעיף 381א.

נוחי פוליטיס: מה הנסיבות המחמירות בסעיף?

סיגל קוגוט: רגע.

סיגל קוגוט: אני רוצה להקריא את זה.

דוד רותם: ההתקפה הייתה בצוותא, של יותר משני אנשים.

שי ניצן: שהם תכננו לתקוף.

דוד רותם: סעיף 381א(ב)(3).

שי ניצן: סיגל, מתי נכנס הסעיף הזה לתוקף?

דוד רותם: 1980.

סיגל קוגוט: זה משהו שהוא חורג מדיני התקיפה.

נוחי פוליטיס: אני רוצה להתייחס לסעיף של תקיפת שוטר בצוותא, סעיף 274(ג).

נוחי פוליטיס: צריך להבין שתיקים רבים בתקופת ההתנתקות הוגשו נגד נאשמים מכוח החלת חזקת השותפות.

נוחי פוליטיס: קבוצה גדולה של אנשים עמדה במקום מסוים, חלק התנגדו בצורה יותר אקטיבית, הגישו כתבי אישום נגד כל מי שעמד שם.

דוד רותם: האם בתיקים האלה פניתם בבקשה לעיכוב הליכים וסירבו לכם בטענה שזה בצוותא?

דוד רותם: או שלא פניתם?

נוחי פוליטיס: אנחנו התייחסנו בכל תיק לנסיבות שלו.

דוד רותם: האם בתיקים האלה פניתם?

נוחי פוליטיס: אדוני מדבר על בקשות החנינה או על בקשות לעיכוב הליכים?

דוד רותם: קודם על בקשות לעיכוב הליכים.

נוחי פוליטיס: בבקשות לעיכוב הליכים?

נוחי פוליטיס: כן.

דוד רותם: פניתם?

נוחי פוליטיס: כן.

דוד רותם: דחו לכם את הבקשה?

נוחי פוליטיס: לא כל הבקשות התקבלו.

דוד רותם: זה שלא כל הבקשות התקבלו, אני יודע.

נוחי פוליטיס: אין לי כאן

נוחי פוליטיס: פירוט לגבי כמה מתיקי הצוותא וכמה מתיקי הביצוע היחיד.

סיגל קוגוט: במחשבה שנייה, אני רוצה גם להעיר.

סיגל קוגוט: שי ניצן נתן לנו רשימה של כל העבירות בהן הוגשו תיקים.

שי ניצן: נכון.

סיגל קוגוט: לא ראיתי כאן בכלל תקיפת עובד ציבור.

סיגל קוגוט: לשם מה צריך בכלל לדבר על העבירה הזאת?

נוחי פוליטיס: ברשימה הזאת יש גם עבירת רצח.

סיגל קוגוט: אנחנו עושים כאן איזון בין המסר שבחוק לבין המעשיות שבחוק.

סיגל קוגוט: אם בכלל לא הוגשו כתבי אישום לפי חלק א' ברשימה שלך, למה צריך את זה?

סיגל קוגוט: לא הוגשו כתבי אישום על תקיפת עובד ציבור.

דוד רותם: הלאה.

שי ניצן: סיימתי עם העבירות.

שי ניצן: סעיף 2.

דוד רותם: רגע.

אורי אריאל: אני רוצה להתייחס לזה.

אורי אריאל: אני אומר לכם פעם נוספת שלא תביאו אותנו לדחות את כל מה שאתם מציעים.

שי ניצן: מה עשיתי?

אורי אריאל: אני אסביר.

אורי אריאל: על זה אני רוצה לדבר.

אורי אריאל: מתחילת החקיקה יש אפשרות לא ליצור כאן עוד תקדים ועוד תקדים ושהוא יהיה רחב והוא יהיה עמוק, שגם אני לא רוצה אותו.

אורי אריאל: מה שאתם עושים, הרי לא נשרט שם אף אזרח, ואני אומר את זה לזכות החיילים, השוטרים וכל מי שעסק בגירוש ודעתי בעניין ידועה ואני לא עוסק בה עכשיו.

אורי אריאל: גם לא נשרט אף חייל ושוטר ועובד ציבור.

אורי אריאל: לא.

אורי אריאל: תראה לי את השוטרים.

אורי אריאל: בכל פינוי, בכל דבר ביהודה ושומרון, יש שני שוטרים בבית חולים.

אורי אריאל: אתה בא לבקר אותם, אחרי שעתיים הם כבר לא נמצאים.

אורי אריאל: תקשיב למה שאני אומר לך.

אורי אריאל: אני אומר לך את זה בשיא האחריות.

אורי אריאל: עזבו את מה שנקרא הצגות.

אורי אריאל: גם האזרחים לפעמים עושים הצגות כי זה מצטלם וזה טוב בשביל משהו ואני לא יודע בשביל מה.

אורי אריאל: ברוך השם, בגלל האחריות של כולם, של כל מי שהיה בשטח, מבצע כל כך גדול, כל כך מורכב של עשרות אלפי אנשים, במצב הכי קשה, נפשי וכולי, נגמר כך.

אורי אריאל: אתה רוצה להתחיל סעיפים עכשיו?

אורי אריאל: אני אומר לך שאני נגד ואני אנסה לשכנע את חבריי.

אורי אריאל: אני רוצה לבקש ממך להוריד את זה.

שי ניצן: אתה מחוקק.

אורי אריאל: אני יודע.

אורי אריאל: לא שכחתי את זה.

אורי אריאל: אני רוצה לבקש ממך לא להעלות את הסעיפים האלה כי אין צורך בהם.

טלב אלסאנע: זה איום?

דוד רותם: תקרא לזה איך שאתה רוצה אבל יש לי בקשה: אל תפריע.

טלב אלסאנע: אני לא מפריע.

טלב אלסאנע: אני שואל.

דוד רותם: הוא אומר שהוא ינסה לשכנע את חבריו.

זאב אלקין: זאת תקווה, שהוא יצליח לשכנע את חבריו.

אורי אריאל: אני מבקש מהמשנה ליועץ המשפטי לממשלה שיוריד את הסעיפים הללו.

אורי אריאל: אין בעיה.

אורי אריאל: זה לא שנוצר כאן איזשהו חלל שאם רוצים לתבוע מישהו, איך לתבוע אותו, על דברים באמת חמורים ועל החמורים הסכמנו.

אורי אריאל: אני מציע להוריד את הסעיפים האלה.

דוד רותם: שי, אני אומר לך כבר שאני רוצה להוסיף את 144(ב) רישא, את 448.

אורי אריאל: ואת 349(ב) רישא.

אורי אריאל: תאמר לנו מה זה.

סיגל קוגוט: 144(ב) רישא זה הנשק.

סיגל קוגוט: לגבי ההצתה, אתה שמת לב שעבירות ניסיון לא כלולות כאן ומהרשימה שהגשת לא הוגשו תיקים בגין הצתה אלא רק בגין ניסיון להצתה.

סיגל קוגוט: איך אתם מפרשים?

סיגל קוגוט: אם אנחנו מכניסים כאן עבירה, זה יחול גם על ניסיון?

שי ניצן: לכן כתבתי ניסיון הצתה.

סיגל קוגוט: נכון, אבל אם לא הוגשו תיקים על הצתה, מה צריך את זה עכשיו?

שי ניצן: אני חושב שניסיון הצתה, בעיקר הייתה העבירה המפורסמת שניסו להצית את הרכב בנתיבי אילון.

שי ניצן: זאת עבירה שקיבלו עליה שנתיים.

שי ניצן: זו הייתה עבירה מאוד חמורה.

נוחי פוליטיס: ממילא החוק לא יחול.

דוד רותם: כי הם קיבלו שנתיים.

סיגל קוגוט: כל תיק שכתוב שיש סיכוי שיינתן בו מאסר, החוק לא חל עליו.

סיגל קוגוט: החוק הזה לא חל על תיקים שיש סיכוי שיינתן בהם מאסר.

שלמה מולה: מה זה סיכוי?

סיגל קוגוט: זהו, זה גם דבר.

סיגל קוגוט: בעבירות בהן מפורטות, אבל קיבלנו רשימה באיזה עבירות הוגשו תיקים.

שלמה מולה: אם הוא נופל על שופט מקפיד, הוא מקבל.

שי ניצן: לפי סעיף 2, אנשים שנגזר דינם, לא כתובה כאן ההסתייגות עם המאסר.

שי ניצן: זה כתוב רק בסעיף 2(ב).

סיגל קוגוט: לא, תראה בסיפא.

סיגל קוגוט: מאסר.

דוד רותם: אז לא צריך את זה.

שי ניצן: בסדר.

סיגל קוגוט: זאת אומרת, אין תיקים תלויים ועומדים עכשיו בגין הצתות, נכון?

שי ניצן: למיטב ידיעתי, לא.

דוד רותם: מה עוד?

שי ניצן: לגבי הסעיפים שלאחר מכן.

שי ניצן: סעיף 2 הוא החלטה שלכם אבל אומר שלדעתי אם החוק ייכנס, תיקים שתלויים ועומדים, יש סעיף אחר, אבל תיקים שכבר הייתה הרשעה או תביעה ללא הרשעה, הסתיים ריצוי העונש.

שי ניצן: אני רוצה לומר שהסעיף הזה הוא סעיף תיאורטי.

דוד רותם: הלאה.

שי ניצן: בסדר.

שי ניצן: סעיף 2(ב) הוא נושא שנדון.

שי ניצן: סוכם שאני אעלה אותו עוד פעם ואני מעלה אותו שוב.

שי ניצן: אני חוזר ואומר את עמדתנו.

שי ניצן: אתם המחוקקים ואתם תחליטו.

שי ניצן: יש כאן סעיף שמחריג.

שי ניצן: אני קורא את סעיף 2 האומר שזה לא יחול על מי שהוטל עליו עונש של מאסר בפועל שלא הומר בעבודות שירות.

שי ניצן: זה המקרה היחיד שאני מכיר בחוק שקובעים שמאסר בעבודות שירות, הוא לא כמו מאסר אלא יש לו דין שונה.

דוד רותם: אתה מציע למחוק את זה.

שי ניצן: אני חושב שזה ראוי.

דוד רותם: בסדר.

דוד רותם: מחקנו.

סיגל קוגוט: אם כן, יהיה בפועל, נקודה.

סיגל קוגוט: הוא אומר שזה לא יחול על מי שהוטל עליו עונש מאסר בפועל.

סיגל קוגוט: נקודה.

נוחי פוליטיס: אני רוצה להזכיר מה הוביל לניסוח הסעיף בנוסח המעודכן שלו, וזה באמת הרציונל לפיו רק מקרים של הצתה.

דוד רותם: איפה זה קרה?

נוחי פוליטיס: בדיונים הקודמים.

סיגל קוגוט: איפה יש תיק שעדיין מבוצע בעבודות שירות?

סיגל קוגוט: הרי הסעיף הוא תיאורטי.

דוד רותם: אין דבר כזה.

סיגל קוגוט: איפה יש תיק של מישהו שעכשיו מבצע עבודות שירות שצריכים להפסיק אותן?

סיגל קוגוט: אני מדברת על סעיף 2(ב).

נוחי פוליטיס: אני מדברת על הרישום.

סיגל קוגוט: לא מדברים על הרישום הפלילי.

סיגל קוגוט: עכשיו זה הסעיף של הפסקת עונשי מאסר ואין אדם שעכשיו מרצה עבודות שירות.

נוחי פוליטיס: יש לנו 48 תיקים פתוחים עדיין.

שי ניצן: אבל יש סעיף שיפסיק אותם.

סיגל קוגוט: זה סעיף אחר של הפסקת הליכים.

סיגל קוגוט: כאן מדובר על הפסקת גזרי דין.

שי ניצן: סעיף 3 הוא סעיף של מחיקת רישום.

שי ניצן: סעיף 3(א) מדבר על פרט רישום, שזה מה שבמרשם הפלילי.

שי ניצן: סעיף 3(ב) מנוסח לדעתנו בצורה פרובלמטית.

שי ניצן: הסעיף אומר: "כל רישום שעניינו עבירה על רקע ההתנגדות לתוכנית ההתנתקות המצוי ברישומים אחרים של המשטרה הדרושים לה לצרכיה, כאמור בסעיף 1(ג) לחוק המרשם הפלילי, לרבות מידע כאמור בסעיפים 11 ו-11(א) לחוק האמור – יימחק".

שי ניצן: הסעיף הזה נועד למחוק רישום.

סיגל קוגוט: על איזה רישומים מדובר?

סיגל קוגוט: מידע מודיעיני?

סיגל קוגוט: מה זה?

סיגל קוגוט: מה זה דרוש לה לצרכיה?

שי ניצן: הביטוי הזה לקוח מחוק המרשם הפלילי.

סיגל קוגוט: אני יודעת.

שי ניצן: בחוק המרשם הפלילי יש מה שנקרא פרטי רישום שאלה הרשעות ואחר כך כתוב בסעיף 1(ג): "אין באמור בסעיף זה כדי למנוע מהמשטרה לנהל רישום הדרוש לה לצרכיה", ואז בא סעיף 11 שמסביר מב"דים ותיקים סגורים.

שי ניצן: כאן כתבו ניסוח שיכול להתפרש לפי פרשנות מסוימת כל רישום.

שי ניצן: תיקים מודיעיניים או תיקים שדל מערכת מעצרים, זה ברור שאי אפשר.

דוד רותם: לא, כי כתוב בסעיף 1 לחוק המרשם הפלילי.

גבריאלה פיסמן: לא, הסעיף הזה, סעיף 1(ג) לחוק המרשם הפלילי, הוא הבסיס שמאפשר למשטרה להחזיק את כל המרשמים לרבות מרשמים שהם לא קשורים למרשם הפלילי.

גבריאלה פיסמן: זה הסעיף שמאפשר למשטרה להחזיק מרשמים.

גבריאלה פיסמן: זה הבסיס שהיא נשענת עליו.

גבריאלה פיסמן: עכשיו אנחנו מדברים בעצם על אותם רישומים שיש להם השלכות על חייו של אדם.

גבריאלה פיסמן: הרישומים האלה הם הרישומים של פרטי הרישום והרישומים המשטרתיים, ואליהם צריך לכוון.

שי ניצן: לכן מה שאנחנו רוצים להציע זה לשנות את הסגנון של הסעיף, שיהיה למשל כל רישום שעניינו עבירה.

שי ניצן: בעצם צריך להיות כל רישום שעניינו תיק שנסגר.

סיגל קוגוט: הבנתי.

סיגל קוגוט: אני אנסח את זה.

סיגל קוגוט: כלומר, הכוונה היא שזה יחול על פרטי סעיף 2 וגם סעיף 11 ו-11(א).

שי ניצן: בדיוק.

סיגל קוגוט: אבל לא מידע מודיעיני.

שי ניצן: ברור שלא.

שי ניצן: לכן כאן כתבו כל רישום לרבות 11 ו-11(א).

טלב אלסאנע: שאלה בהקשר הזה.

טלב אלסאנע: זאת אומרת שהתיקים שנסגרים במקרה כזה הם לא יוכלו לחלוטין להיות ברישום הפלילי של המשטרה?

דוד רותם: נכון.

טלב אלסאנע: נניח שהנתון הזה חשוב לא לצורך הממד הפלילי של העניין אלא אם הוא במידע, תיאורטית, שהאדם הזה, חשוב לנו לדעת מי יכול לעשות פרובוקציות במידה שתהיה התנתקות נוספת, כחומר רקע שחשוב לפעילות של המשטרה בעתיד.

דוד רותם: זה לא יימחק.

טלב אלסאנע: למה זה לא יימחק?

דוד רותם: שם זה לא יימחק.

שי ניצן: התשובה היא ודאי שזה יימחק.

דוד רותם: לא יימחק.

דוד רותם: המידע המודיעיני.

שי ניצן: לא מידע מודיעיני.

שי ניצן: רישום על תיקים סגורים שיש לאדם.

שי ניצן: היום רק המשטרה והשב"כ – זה כתוב בחוק – רק שלושה גופים יכולים להיכנס כדי לראות שעושים סינון ביטחון.

שי ניצן: בעיקר למשל יש חשוד ורוצים לראות אם יש לו באמת רקע קודם, נכנסים לרישום של התיקים הסגורים, ואת זה הכנסת תמחק.

טלב אלסאנע: אתה שם לב?

דוד רותם: כן.

שי ניצן: הוא יודע את זה היטב.

דוד רותם: כן, אני יודע.

דוד רותם: תאמין לי שאני יודע.

שי ניצן: זה הרעיון.

שי ניצן: עוד שתי נקודות.

שי ניצן: לדעתי נשמט בסעיף 3(א) לגבי מחיקת פרט רישום.

שי ניצן: כתוב בו ש"פרט רישום יימחק מהמרשם הפלילי לבקשת האדם שפרט הרישום נוגע אליו".

שי ניצן: בסעיף 3(ב) אין לי מושג למה זה לא נכתב.

דוד רותם: בסדר.

דוד רותם: המחשב של המשטרה לא יכול לעשות כלום.

דוד רותם: הוא אפילו לא יכול להבחין בין מה מותר למסור לבין מה אסור למסור.

דוד רותם: לכן המשטרה ישבה כאן ואמרה שהיא מפירה את החוק.

שי ניצן: את זה אני לא יודע.

סיגל קוגוט: זה בתקנות אחרות.

סיגל קוגוט: גבי, אנחנו רוצים להבין.

סיגל קוגוט: למה סעיף 11 את חושבת שהוא לא צריך להיות?

גבריאלה פיסמן: קודם כל, תיקון סמנטי.

גבריאלה פיסמן: ברגע שאנחנו מדברים על רישומים משטרתיים, אנחנו מדברים על ביטול בשפה של המרשם הפלילי ולא על מחיקה כדי שהמשמעות תהיה ביטול פיזי מהרישומים.

דוד רותם: כן.

גבריאלה פיסמן: הרישומים ממילא לא נמסרים למרבית הגורמים שזכאים לקבל מידע מהמרשם הפלילי.

גבריאלה פיסמן: לעניין ההבחנה בין 11 ל-11(א).

גבריאלה פיסמן: 11(א) מדבר על תיקים סגורים.

גבריאלה פיסמן: 11 מדבר על מב"דים, תיקים שעודם תלויים ועומדים כאשר בעצם זה אותו סעיף שהמציע לגביו התכוון להחיל את הסעיף של עיכוב הליכים.

גבריאלה פיסמן: ברגע שיימחקו הרישומים של התיקים התלויים ועומדים, קודם כל, צריך לזכור שהתיקים התלויים ועומדים הם תיקים שכבר הוגש בהם כתב אישום, אנחנו כבר יודעים שמדובר בתיקים שהוגש בהם כתב אישום, שהחקירה לא מתנהלת כיום בשום תיק התנתקות.

סיגל קוגוט: לא, בגלל שכתוב משפטים וחקירות.

סיגל קוגוט: אנחנו עוד פעם נצטרך להבחין בין תיקים.

גבריאלה פיסמן: לא, אין הבחנה.

גבריאלה פיסמן: התיקים התלויים ועומדים הם תיקים תלויים ועומדים, מרגע פתיחת התיק ועד רגע גזר הדין.

סיגל קוגוט: מה ששמענו משי במכתב שלו, שתיקים שטרם הוגש בהם כתב אישום, אף אחד לא יגיש בהם היום כתב אישום.

סיגל קוגוט: כלומר, מה שאנחנו מדברים היום זה על תיקים שהוגש בהם כתב אישום.

גבריאלה פיסמן: נכון.

גבריאלה פיסמן: אני אומרת שאם הרישומים האלה יימחקו, התיקים שהוגש בהם כתב אישום, לא ניתן יהיה לדעת בכלל איזה תיקים רלוונטיים לפי סעיף 4.

סיגל קוגוט: זה נכון.

סיגל קוגוט: תיקים שהוגש בהם כתב אישום.

סיגל קוגוט: נייחד את זה לתיקים שהוגש בהם כתב אישום.

גבריאלה פיסמן: לא, גם אם אנחנו מייחדים את זה לתיקים שהוגש בהם כתב אישום ואנחנו מוחקים את הרישום של התיק התלוי ועומד ---

סיגל קוגוט: לא, לא נמחק.

סיגל קוגוט: את אלה לא נמחק.

גבריאלה פיסמן: בסדר.

גבריאלה פיסמן: הבנתי.

סיגל קוגוט: אלה שהוגש בהם כתב אישום, הם יוסדרו לפי הסעיף השני.

גבריאלה פיסמן: בסדר.

סיגל קוגוט: בגלל שהסעיף הזה חל גם על תיקים שהוגש בהם כתב אישום וגם על תיקים שהם נחקרים, אנחנו נכתוב אותו כך שהוא לא יחול על תיקים שהוגש בהם כתב אישום.

גבריאלה פיסמן: עדיין לא ברור לי.

גבריאלה פיסמן: תיק שלא הוגש בו כתב אישום, צריך להיסגר.

סיגל קוגוט: נכון.

שי ניצן: אין תיק שלא הוגש בו כתב אישום והוא לא סגור.

סיגל קוגוט: אם אתם אומרים שאין, זה משהו אחר.

סיגל קוגוט: אז לא נכתוב את סעיף 11.

סיגל קוגוט: אם אין.

סיגל קוגוט: אם באמת אין.

שי ניצן: אין.

סיגל קוגוט: אין תיקים שתלויים ועומדים ולא הוגש בהם כתב אישום?

שי ניצן: יכול להיות שיש תיקים שפורמלית לא נסגרו, אבל אנחנו דיברנו עם כל ראשי יחידות התביעה של המשטרה ועם הפרקליטות – לא יוגש כתב אישום.

סיגל קוגוט: בסדר.

סיגל קוגוט: אז לא נכתוב את סעיף 11 ואת 11(א).

דוד רותם: בסדר.

דוד רותם: לסעיף 4.

דוד רותם: התשובה למה ששאלת בפתק היא כן.

שי ניצן: הבנתי שהחלטתם לא להכניס את העניין של תקיפת שוטר בנסיבות מחמירות אבל כן אמרת – לפחות קודם אמרת – ששיבוש מהלכי משפט יתווסף לרשימה.

דוד רותם: לא, אז יש לי בעיה עם שיבוש מהלכי משפט.

דוד רותם: לא מסרתי את השם שלי.

שי ניצן: על זה למיטב ידיעתי לא האשימו.

שי ניצן: אני אבדוק את זה.

שי ניצן: אני כמעט בטוח, ב-99 אחוזים, שלא האשימו.

סיגל קוגוט: מה הסיפור בגינו האשימו?

שי ניצן: את חושבת שאני זוכר את כל המקרים?

סיגל קוגוט: שיבוש הליכי משפט.

סיגל קוגוט: אם זה לא חוסר הזדהות, אז על מה בעצם האשימו?

דוד רותם: איזה מקרים של שיבוש הליכי משפט היו?

שי ניצן: אני לא זוכר את כל התיקים בעל פה.

דוד רותם: אני אומר לך שלא היה שיבוש הליכי משפט.

סיגל קוגוט: שי, אתה יודע הכל.

מיכאל בן-ארי: על איזה עבירה הורשע אדם שלא הזדהה?

שי ניצן: יש עבירה ספציפית כזאת.

נוחי פוליטיס: השאלה מתי הוא לא מזדהה.

נוחי פוליטיס: אם הוא לא מזדהה בשעת החקירה, זאת הכשלת שוטר אולי, אבל אם הוא לא מזדהה כאשר מובא בפני בית משפט, יכולים גם להאשים אותו בשיבוש הליכי משפט.

דוד רותם: מישהו הגיש על זה כתב אישום?

שי ניצן: כן.

שי ניצן: נדמה לי שזה הכשלת שוטר.

שי ניצן: הנה, יש לי כאן רשימות.

שי ניצן: למשל, יש חמישה חבר'ה שחיבלו בארונות סעף בבאר שבע, אם אתם זוכרים, ושם אני רואה בכתב האישום – אני צריך להוציא את כתב האישום – והם קיבלו מאסרים בפועל, שהם הואשמו גם בשיבוש מהלכי משפט והדחה בחקירה.

שי ניצן: אם אתם רוצים, אני אמסור לכם את כתב האישום.

נוחי פוליטיס: שוב, היה כאן מאסר בפועל.

דוד רותם: בדיוק.

דוד רותם: הוא ממילא לא נכנס לגדר החוק.

שי ניצן: סעיף 4.

שי ניצן: גם כאן יש בעיית סגנון מאוד מורכבת.

שי ניצן: אני אקרא את הסעיף: "לא יוגש כתב אישום בעבירה על רקע התנגדות לתוכנית ההתנתקות", על זה יש לי את אותה הערה.

שי ניצן: זה תיאורטי אבל אם אתם רוצים לכתוב את זה, בסדר.

שי ניצן: אבל חייב להיות לזה חריג והחריג הוא בסיפא האומרת: "אלא אם כן בשל חומרת הנסיבות קיימת הסתברות גבוהה שיוטל על הנאשם עונש של מאסר בפועל אם יורשע".

סיגל קוגוט: אני רוצה להציע משהו, בגלל שבחוק אחר אנחנו גם אמרנו שכאשר אדם יש לו חזקת חפות, בית המשפט בוודאי לא יכול לדעת אם הוא הולך להטיל עליו מאסר.

סיגל קוגוט: מה שרצינו לומר, וכך כתבנו גם בחוק אחר שקשור לייצוג על ידי הסנגוריה הציבורית, שתובע לא מתכוון לבקש עונש מאסר.

סיגל קוגוט: אם תובע לא מתכוון לבקש בתיקים האלה עונש מאסר.

שי ניצן: כלומר, יהיה כתוב: אלא אם כן הצהיר התובע שאינו מתכוון לבקש עונש מאסר.

שי ניצן: אפשר לעשות את זה אפילו הפוך.

שי ניצן: אלא אם כן הודיע פרקליט מחוז.

סיגל קוגוט: בסדר אבל שיהיה ברור שהפרקליטות תודיע שהיא לא מתכוונת לבקש עונש מאסר ולא הסתברות כזאת או אחרת.

סיגל קוגוט: זה בסדר.

סיגל קוגוט: אנחנו מקבלים את ההערה.

שי ניצן: יש כאן שתי הערות וזאת אחת מהן.

דוד רותם: אנחנו נאמר: אלא אם כן הודיע שהוא יבקש.

שי ניצן: אתה לא יכול לומר לבקש.

סיגל קוגוט: שהוא יבקש, שבדעתו לבקש.

שי ניצן: אם יורשע.

סיגל קוגוט: אם יורשע, יבקש.

שי ניצן: בסדר, אבל לא זו ההערה.

שי ניצן: אמרתי לסיגל שאין היום תיק פתוח שיוגש, אבל יש לנו למשל – ואני אתן דוגמה אחת – בלינץ' במוואסי, מה שכונה הלינץ', בן אדם הורשע בעבירה מאוד חמורה, ויש שם אנשים שהשתתפו ושלא עלו על עקבותיהם.

שי ניצן: תיאורטית יכול להיות שבבוא היום ימצאו את החשודים הנוספים.

שי ניצן: לכן הסיפא הזאת חייבת להתייחס גם לרישא ולמיטב הבנתי זאת הייתה הכוונה.

שי ניצן: סיגל, זו בעיה של ניסוח.

סיגל קוגוט: אל תגיד ניסוח.

סיגל קוגוט: תגיד לי מה הבעיה.

סיגל קוגוט: שלא ידוע העבריין?

שי ניצן: לא.

דוד רותם: תתפסו את העבריין, איזו עבירה תגישו נגדו?

שי ניצן: שם הגישו על ניסיון לרצח.

דוד רותם: אז זה ממילא לא יחול.

אורי אריאל: בעוד שנה יתפסו מישהו על התנגדות להתנתקות.

דוד רותם: זה ממילא לא יחול.

מיכאל בן-ארי: היה ניסיון לרצח?

שי ניצן: תקיפה בחבלה חמורה או משהו כזה.

סיגל קוגוט: סעיף 305, זה ניסיון לרצח.

שי ניצן: אני עדיין חושב שצריך לוודא שהסיפא, אלא אם כן בשורת הנסיבות.

שי ניצן: לסעיף יש שני חלקים עם סיפא אחת.

שי ניצן: החלק הראשון אומר שלא יוגש כתב אישום והחלק השני אומר שיוגש כתב אישום, יעוכבו ההליכים.

דוד רותם: אלא אם כן הודיע פרקליט מחוז שבכוונתו לבקש מאסר בפועל, אם יורשע.

שי ניצן: בדיוק.

שי ניצן: לדעתי הסיפא צריכה להתייחס לשני חלקי הסעיף.

דוד רותם: היא מתייחסת.

שי ניצן: לא, היא לא.

סיגל קוגוט: צריך לחלק את סעיף 4 ל-(א) ו-(ב).

סיגל קוגוט: זה מה שאתה בעצם אומר ואז נחיל את התנאי הזה על הכל.

סיגל קוגוט: בסדר.

שי ניצן: כן.

שי ניצן: את סעיף 4 לחלק ל-(א) ו-(ב).

סיגל קוגוט: בסדר.

נוחי פוליטיס: יש לי עדיין הערה לסעיף 4, אם אפשר.

נוחי פוליטיס: אם משאירים את המשפט שיכול להיות תיאורטי, שלא יוגש כתב אישום בעבירה על רקע ההתנגדות לתוכנית ההתנתקות, כדאי למען הזהירות גם להוסיף משפט האומר שייסגרו כל התיקים שנפתחו על רקע ההתנגדות וכולי ולא הוגש בהם כתב אישום.

דוד רותם: מה זה ייסגרו?

נוחי פוליטיס: אני אומרת את זה כי המחשב המשטרתי נוטה לטעות לא אחת ולא פעמיים והרבה פעמים תיקים נשארים פתוחים למרות שהחקירה בהם הסתיימה מזמן.

שי ניצן: זה לא קשור לעניין כי אפשר לכתוב את זה עשר פעמים.

סיגל קוגוט: אם המחשב הוא לא בסדר, גם אם אני אכתוב את זה, הוא יהיה לא בסדר.

דוד רותם: נכתוב את זה והמחשב ממילא לא עובד שם.

שי ניצן: מי שרואה שיש לו רישום של תיק כזה, שהוא יודע שלא הוגש כתב אישום, והחוק כותב שלא יוגש כתב אישום, שיפנה למשטרה ויאמר שיש כאן תקלה במחשב ויתקנו.

נוחי פוליטיס: שוב אנחנו חוזרים לבעיה.

שי ניצן: אני לא יכול לחפש עכשיו במחשב את כל בני האדם במדינת ישראל.

שי ניצן: הערה אחרונה היא לסעיף 6, שלא היה עליה ויכוח.

שי ניצן: סעיף 6 קובע ש"הוראות חוק זה לא יחולו על גזר דינו או על החלטה של בית דין צבאי, על פרט רישום וכולי".

שי ניצן: מוציאים את החיילים.

דוד רותם: אז?

שי ניצן: בניסוח לא קבעו שרישום תיקים סגורים כי כתוב ש"לא יחולו על גזר דין או על החלטה של בית דין צבאי על פרט רישום".

שי ניצן: פרט רישום זה רק מרשם פלילי וזה לא כולל תיקים סגורים.

שי ניצן: צריך לומר על פרט רישום או על רישום אחר.

סיגל קוגוט: בסדר.

סיגל קוגוט: הבנו.

דוד רותם: בסדר.

דוד רותם: תודה רבה רבותיי.

דוד רותם: אנחנו מצביעים על הצעת החוק עם התיקונים.

דוד רותם: ה צ ב ע ה הצעת החוק אושרה פה אחד

מיכאל בן-ארי: חבר הכנסת רותם, יש כאן הערה של נציגת המשטרה.

מיכאל בן-ארי: בסעיף שכתבתם "אלא אם יודיע פרקליט המחוז", אומרת נציגת המשטרה בצדק שהתיקים הפתוחים הם של תביעות משטרתיות.

סיגל קוגוט: לא.

סיגל קוגוט: לא אכתוב פרקליט מחוז.

סיגל קוגוט: אל תדאגי.

סיגל קוגוט: התובע.

דוד רותם: תודה רבה.